நான் - ஏனைய கவிதைகள்

என் மனமெனும் குரங்குகூட்டத்தின் 
 கையிலகப்பட்ட மலர்மாலை நான் 
 நாராவது மீறுமோ? 
 நாலைந்தாய் கிழியுமோ? 
 வாழ்க்கையெனும் நாய்கூட்டத்தின் 
 கையிலகப்பட்ட சுடுகழி நான் 
 தின்றாவது தொலைக்குமோ? பிய்த்து 
 தெருவில்தான் எறியுமோ? 
 மானுடமெனும் மரணகுழியில் 
 மாட்டிகொண்ட மழலைபிண்டம் நான் 
 கொண்டு சென்று புதைப்பார்களோ? 
 கூறுபோட்டு தின்பார்களோ? 
 தெரியும் தெரியும் 
 மலர்மாலையானால் கிழியந்துதான் போவேன், 
 சுடுகழியனால் பிய்ந்து தெருவில்தான் கிடப்பேன், 
 மழலைபிண்டமானால் கூறுபோட்டு கொண்டாடுவார்கள் 
 மானுடர்யெனும் பிணம்தின்னி பேய்கள்……